370. ekspresbusu maršruts (Rīga)
370. ekspresbusu maršruts bija Rīgas sabiedriskā transporta ekspresbusu maršruts, kas kursēja no Pļavniekiem (galapunkts atradās Lubānas un Līvānu ielu krustojumā) līdz Imantai (galapunkts atradās Kurzemes prospekta un Airītes ielas krustojuma rajonā). Bijušais 270. maršruta minibuss, 2018. gada 7. maijā tika pārdēvēts par 370. maršruta ekspresbusu, kurā nedarbojās Rīgas domes piešķirtās atlaides un atvieglojumi. Maršruts tika slēgts 2022. gada 9. septembrī, kad paziņoja par "Rīgas Mikroautobusu Satiksmes" maksātnespējas procesa uzsākšanu.